مَتّیٰ 4
4-نجی باب
عیسی ایمتِحانلانیار
مَرقُس 1:12-13؛ لوقا 4:1-13
1سُنگرا عیسی شِیطان طارافیندان ایمتِحان بُلماق اوچین مُقادِّس روح سِبَبی بیابانا اَکیدیلدی. 2عیسی قیرق گیجه-گوندیز آرازا توتاندان سُنگرا آجیقدی. 3شُل واقت اُنونگ یانینا شِیطان گِلیپ: «اِگِر سِن خودایینگ اُغلی بُلیان بُلسانگ، اُندا شو داشلارینگ چُرِگه اُورولمِگینی بویور» دییدی. 4- اِمّا عیسی اُنگا: «”اینسان یِکه چُرِک بیلِن یاشامایار، اُندان باشغا خودایینگ آغزیندان چیقان هِر بیر سُز بیلِن هِم یاشایاندیر“ دیییپ یازیلاندیر» دیییپ جُغاپ بِردی.
5سُنگرا شِیطان عیسانی مُقادِّس شَهره گِتیردی. اُنی عیباداتخانانینگ دِپهسینه چیقاریپ: 6«اِگِر سِن خودایینگ اُغلی بُلسانگ، اُزونگی آشاق اُقلا. چونکی شِیله یازیلاندیر: - اُل پِریشدهلِرینه سِن باباتدا دِستور بِرِر، آیاغینگ داشا بودوریمِز یالی، اُلار سِنی اِلِّرینده گُتِرِر» دییدی. 7- عیسی اُنگا: «”تانگری خودایینگیزی ایمتِحان اِدمَنگ“ دیییپ هِم یازیلاندیر» دییدی.
8شِیطان بو گِزِک عیسانی بِییک بیر داغینگ باشینا چیقاردی. اُنگا دونیَهنینگ هِمّه شاهلیقلارینی و اُلارینگ بِییکلیگینی گُرکِزیپ: 9«اِگِر دیزینگا چُکوپ، مانگا سِجده اِتسِنگ، بولارینگ بارینی سانگا بِرِیین» دییدی. 10- عیسی اُنگا: «یُق بُل، شِیطان! ”تانگری خودایینگیزا سِجده اِدینگ، یِکه اُنگا خیدمات اِدینگ“ دیییپ یازیلاندیر» دییدی.
11شوندان سُنگ شِیطان عیسانی قُیوپ گیتدی. پِریشدهلِر گِلیپ، عیسی خیدمات اِتدیلِر.
عیسی خوش خاباری اِعلان اِتمَگه باشلایار
مَرقُس 1:14-15؛ لوقا 4:14-15
12عیسی یحیانینگ زیندان اِدیلِندیگینی اِشیدِنده، جلیلَه دُلانیپ گِلدی. 13اُل اَوَّل ناصِره شَهرینه گِلدی، اِمّا اُل یِرده اوزاق اِگلِنمَن، زِبولون بیلِن نافتالی وِلایاتیندَکی جِلیل دِریانینگ کِناریندا یِرلِشیَن کَفَرناحومدا جایلاشدی. 14شونلوقدا، اِشعیا پیغامبارینگ اوستو بیلِن آیدیلان شو سُز بِرجای بُلدی:
15- «اِی، زِبولون و نافتالی یوردی،
دِریا یُلونینگ تُوِرِگیندَکی،
اُردُن آرناسینینگ گوندُغاریندَکی یورت،
بیگانه میلِّتلِرینگ یاشایان یِری بُلان جلیلهسی!
16قارانگقیلیقدا باریان خالق اولّاقان نور گُردی،
اُلوم کُلِگهده یاشایانلارینگ اوستونه نور سِچیلدی.»
17شُل واقتدان باشلاپ، عیسی: «توبا اِدینگ! آسمانینگ پاتیشاهلیغی قُلایلادی» دیییپ، واغیظ اِتمَگه باشلادی.
عیسی اَوَّلکی شَگیرتلِرینی سایلایار
مَرقُس 1:16-20
18عیسی جلیله دِریانینگ کِناریندان گِچیپ باریارقا، ایکی دُغانینگ دِریایا تُر زینگیپ دورانلارینی گُردی. اُلارینگ بیری پِطرُس لاقابی شمعون، بِیلِکیسی هِم آندرِیاسدی. اُلار بالیقچیدیلار. 19عیسی اُلارا: «مِنینگ ایزیما دوشونگ، مِن سیزی اینسان توتیان بالیقچیلار یالی اِدِرین» دییدی. 20اُلار هِم شُل واقتینگ اُزونده تُرلارینی قُییپ، اُنونگ ایزینا دوشدولِر. 21بیرآز یُرییِنلِریندِن سُنگ، عیسی باشغا ایکی دُغانی، زِبِدینینگ اُغولّاری یعقوب بیلِن یوحنانی گُردی. اُلار قاییقینگ ایچینده آتالاری زِبِدی بیلِن تُرلارینی بِجِریپ اُتیردیلار. عیسی اُلاری چاغیردی. 22اُلار هِم دِرِّو قاییق بیلِن آتالاری زِبِدینی تِرک اِدیپ، عیسانینگ ایزینا دوشدولِر.
عیسی مِریضلِری شِفا بِریَر
23عیسی هِمّه جلیلهنی آیلانیپ چیقدی، اُل یِردَکی کِنیسهلِرده تَعلیم بِردی و آسمانینگ پاتیشاهلیغینینگ خوش خابارینی واغیظ اِتدی، خالقینگ آراسینداقی هِر هیلی دِرتلِری و مِریضچیلیکلِری شِفا بِردی. 24اُنونگ آد-آوازاسی هِمّه سوریه یایرادی، هِر هیلی دِرتلِره دوچار بُلان هِمّه مِریضلِری، دیوانالاری، توتماغلیلاری و فِلِجلِری عیسانینگ یانینا گِتیردیلِر، اُل هِم اُلاری شِفا بِردی. 25جلیلهدِن، دِکاپولیسدِن، اورشلیمدِن، یهودیهدِن و اُردُنینگ گوندُغار طارافیندان اولی جِماغات اُنونگ ایزینا دوشدی.
knc_Arab kas_Arab pbt_Arab knc_Arab azb_Arab azb_Arab azb_Arab urd_Arab urd_Arab knc_Arab azb_Arab pes_Arab urd_Arab azb_Arab prs_Arab azb_Arab azb_Arab azb_Arab azb_Arab knc_Arab azb_Arab knc_Arab azb_Arab